b'\n_START_ARTICLE_\n\xc5\xa0u\n_START_SECTION_\nDru\xc5\xbeina\n_START_PARAGRAPH_\nV heilopolski teogiji je Atum z masturbiranjem ali pljuvanjem ustvaril prvi par Enead - \xc5\xa0uja in Tefnut. \xc5\xa0u je bil o\xc4\x8de Nut in Geba in stari o\xc4\x8de Ozirisa, Izide, Seta in Neftis.  Njegova pravnuka sta bila Hor in Anubis.\n_START_SECTION_\nMiti\n_START_PARAGRAPH_\n\xc5\xa0uja kot zrak so imeli za hladnega in zato umirjenega in pomirjujo\xc4\x8dega. Zaradi teh zna\xc4\x8dilnosti je bil povezan z boginjo  Maat, ki je poosebljala resnico, pravico, red in ravnote\xc5\xbeje. Kot zrak je po stvaritvi sveta lo\xc4\x8deval kraljestvi nebo in zemljo. V umetnosti se je upodabljal kot mo\xc5\xbe z enim do \xc5\xa1tirimi nojevimi peresi, ki so simbolizirala lahkotnost ali praznino. \xc5\xa0ujevi elementi so bili tudi megla in oblaki, katere so pogosto imeli za njegove kosti, njega pa so zaradi polo\xc5\xbeaja med nebom in zemljo imeli tudi za veter. _NEWLINE_V ve\xc4\x8dini kasnej\xc5\xa1ih mitov je predstavljal stra\xc5\xa1no vremensko katastrofo ob koncu Starega kraljestva. Mit pravi, da sta se Tefnut in \xc5\xa0u neko\xc4\x8d sprla.  Tefnut je zapustila Egipt in od\xc5\xa1la v Nubijo, ki je vedno imela bolj zmerno podnebje. \xc5\xa0u jo je hitro pogre\xc5\xa1il, Tefnut pa se je spremenila v ma\xc4\x8dko in uni\xc4\x8dila vse ljudi in bogove, ki so se ji pribli\xc5\xbeali. Preoble\xc4\x8denemu Totu je nazadnje le uspelo priti do nje in jo prepri\xc4\x8dati, naj se vrne._NEWLINE_Grki so \xc5\xa0uja vzporejali z Atlasom, prvobitnim Titanom, ki je, tako kot \xc5\xa0u, nosil nebo._NEWLINE_Po heliopolski kozmologiji sta bila \xc5\xa0u in Tefnut prvi par kozmi\xc4\x8dnih elementov. Ustvarila sta boginjo neba Nut in boga zemlje Geba. \xc5\xa0u je lo\xc4\x8dil Nut od Geba, ker sta v ljubezenskem dejanju ustvarila dvojnost v vidnem svetu: pojma zgoraj in spodaj, svetlobo in temo, dobro in zlo. Pred njuno lo\xc4\x8ditvijo je Nut rodila bogove Izido, Ozirisa, Neftis (Hora) in Seta. Egip\xc4\x8dani so verjeli, da brez lo\xc4\x8ditve Nut (neba) in Geba (zemlje) \xc5\xbeivljenja ne bi bilo. _NEWLINE_\xc5\xa0u je ve\xc4\x8dinoma upodobljen kot mo\xc5\xa1ki. Kot voj\xc5\xa1\xc4\x8dak in branilec v vlogi son\xc4\x8dnega boga je v\xc4\x8dasih upodobljen z levjo glavo. V rokah dr\xc5\xbei ank kot simbol \xc5\xbeivljenja.'